hotchpotch/miracl-hf-unified huggingface dataset:
आन्तरिक ऊर्जा
ऊष्मागतिकी में, किसी निकाय में अंतर्विष्‍ट (contained) ऊर्जा को उस निकाय की आन्तरिक ऊर्जा (internal energy) कहते हैं। ध्यान देने योग्य है कि आन्तरिक ऊर्जा में उस निकाय की गतिज ऊर्जा और स्थितिज ऊर्जा सम्मिलित नहीं की जाती। 'कुल' आन्तरिक ऊर्जा U को नहीं मापा जा सकता किन्तु आन्तरिक ऊर्जा में परिवर्तन formula_1 को मापा जा सकता है।
जहाँ  इसका मात्रक टाऊ है (1) आन्तरिक ऊर्जा मे परिवर्तन एक बीजिय राशि है। अर्थात इसका मान धनात्मक या ऋणात्मक हो सकता है। यदि मान धनात्मक हो तो अभिक्रिया ऊष्माशोषी और ऋणात्मक हो तो अभिक्रिया ऊष्माक्षेपी होती है। आन्तरिक ऊर्जा मे परिवर्तन =+ve(ऊष्माशोषी) आन्तरिक ऊर्जा मे परिवर्तन =-ve(ऊष्माक्षेपी) चूँकि आन्तरिक ऊर्जा का मान निकाय में उपस्थित पदार्थ की मात्रा पर निर्भर करता है,अतः यह एक मात्रात्मक गुण अथवा विस्तीर्ण गुण है। (2) किसी चक्रीय प्रक्रम के लिये आन्तरिक ऊर्जा परिवर्तन का मान शुन्य होता है। आन्तरिक ऊर्जा का S.I मात्रक j/mol या kj/mol होता है।
हेस नियम
हेस नियम (Hess's Law) उष्मा-रसायन का सबसे प्रमुख नियम है। इसे स्विस वैज्ञानिक जरमेन हेनरी हेस ने सन् १८४० में प्रतिपादित किया था। इस नियम के अनुसार,
हेस का नियम उष्मा-रसायन में बहुत उपयोगी सिद्ध हुआ है। इसकी सहायता से प्रत्यक्ष रूप से न की जा सकने वाली अभिक्रियाओं में होनेवाले उष्मा-परिवर्तनों को भी परोक्ष रूप से निकाला जा सकता है। उदाहरण के लिए; साधारणत: कार्बनिक यौगिकों की उत्पादन-उष्मा प्रत्यक्ष क्रिया द्वारा नहीं निकाली जा सकती, परंतु कार्बनिक यौगिक तथा इसके अवयव तत्वों की दहन-उष्मा को निर्धारित करके यौगिक की उत्पादन-उष्मा हेस के नियम से निकाल सकते हैं
1) Given: Find the ΔH of:
After the multiplication and reversing of the equations (and their enthalpy changes), the result is: Adding these equations and canceling out the common terms on both sides, we get
2) a) C+O → CO (g) ;(ΔH = -393.5 kJ) (direct step) →In the reactions b) and c), the total ΔH = -393.5 kJ which is equal to ΔH in a)
The difference in the value of ΔH is 0.02 kJ which is due to measurement errors .
मानक संभवन पूर्णोष्मा
किसी यौगिक के संभवन (formation) के समय उसके १ मोल के निर्माण में होने वाला पूर्ण ऊष्मा परिवर्तन (change of enthalpy) उस यौगिक का मानक संभवन पूर्णोष्मा (standard enthalpy of formation) या मानक संभवन ऊष्मा (standard heat of formation) कहलाता है। यौगिक का निर्माण उसमें मौजूद तत्त्वों से होना चाहिये, तथा सभी पदार्थ अपने मानक अवस्था में तथा १ वायुमण्डलीय दाब पर होने चाहिये। मानक संभवन पूर्णोष्मा को Δ"H" या Δ"H" से दर्शाया जाता है। इस निरूपण में आने वाला थीटा (या शून्य) यह दिखाता है कि प्रक्रिया मानक स्थितियों में दिये हुए ताप पर (प्रायः 25 डिग्री सेल्सियस या 298.15 K) हुई है। मानक अवस्थाएं निम्नलिखित हैं-उदाहरण के लिये, कार्बन डाई आक्साइड की मानक संभवन पूर्णोष्मा, निम्नलिखित अभिक्रिया की पूर्णोष्मा के बराबर होगी। (उपरोक्त स्थितियों के अन्तर्गत)
सभी तत्व अपने मानक अवस्था में लिखे जाते हैं, तथा 1 मोल उत्पाद का निर्माण होता है। यह सभी संभवन पूर्णोष्माओं के लिये सत्य है।
मानक अभिक्रिया पूर्णोष्मा
किसी निकाय में, किसी पदार्थ का एक मोल, मानक स्थितियों में रासायनिक अभिक्रिया द्वारा परिवर्तित होता है तो पूर्णोष्मा (enthalpy) में जितना परिवर्तन होता है उसे मानक अभिक्रिया पूर्णोष्मा (standard enthalpy of reaction ; Δ"H" द्वारा निरूपित) कहते हैं।
किसी रासायनिक अभिक्रिया के लिये,
अभिकारकों एवम उत्पादों के मानक अभिक्रिया पूर्णोष्मा ( standard enthalpy of reaction) Δ"H" मानक संभवन पूर्णोष्मा Δ"H" के बीच सम्बन्ध को निम्नलिखित समीकरण से दिया जा सकता है-
formula_1
इस समीकरण में, "v" , B की रससमीकरणमितीय संख्या (stoichiometric number) है।
मानक संभवन पूर्णोष्मा (standard enthalpy of formation) भी इसी प्रकार का एक पूर्णोष्मा परिवर्तन है जिसका मान बहुत सारे पदार्थों के लिये निकाला जा चुका है।
आयुर्विज्ञान महाविद्यालय
आयुर्विज्ञान महाविद्यालय (मेडिकल कॉलेज) वे महाविद्यालय हैं जिनमें आयुर्विज्ञान की उच्च शिक्षा प्रदान की जाती है।
अन्तस्थ राज्य
दो परस्पर शत्रु देशों के बीच स्थित देश को अन्तस्थ राज्य या बफर स्टेट कहते हैं। माना जाता है कि अन्तस्थ राज्य के अस्तित्व के कारण वे शत्रु देश युद्ध (संघर्ष) से बचे रह पाते हैं।
बंगाल नागपुर रेलवे
बंगाल नागपुर रेलवे (Bengal Nagpur Railway) एक कम्पनी थी जिसने पूर्वी एवं मध्य भारत में रेलमार्गों के विकास में अग्रणी भूमिका निभायी। इसके बाद 'पूर्वी रेलवे' बना और इसके बाद दक्षिण-पूर्व रेलवे।
राम नारायण आर्य
राम नारायण आर्य (1936 – 2010) एक आर्यसमाजी थे जिन्होने वर्षा तथा मौसम से सम्बन्धित अनेक कार्य किये, जैसे वर्षा कराना, वर्षा रोकना, वायु का वेग और दिशा बदलना आदि।
रवि प्रकाश आर्य
डॉ रवि प्रकाश आर्य (जन्म: 6 जून, 1961) संस्कृत विद्वान एवं शिक्षाशास्त्री हैं। वैदिक कालखण्ड पर उनकी ४० से अधिक पुस्तकें प्रकाशित हुई हैं।
अफ़ग़ानिस्तान क्रिकेट टीम
अफ़ग़ानिस्तान क्रिकेट टीम (, ) अंतरराष्ट्रीय क्रिकेट में अफ़ग़ानिस्तान का प्रतिनिधित्व करता है। टीम का संचालन अफ़्गानिस्तान क्रिकेट बोर्ड करता है।
अफगानिस्तान में 19 वीं शताब्दी के बाद से क्रिकेट खेला जाता रहा है, लेकिन 21 वीं सदी की शुरुआत में ही राष्ट्रीय टीम को सफलता मिलने लगी थी। अफगानिस्तान क्रिकेट बोर्ड 1995 में बना और 2001 में अंतर्राष्ट्रीय क्रिकेट परिषद (आईसीसी) का एक एफिलिएट सदस्य बन गया और 2003 में एशियाई क्रिकेट परिषद (एसीसी) का सदस्य बना। अंतर्राष्ट्रीय क्रिकेट खेलने के लगभग एक दशक के बाद, 22 जून 2017 को, लंदन में एक आईसीसी की बैठक में, पूर्ण आईसीसी सदस्यता (और इसलिए टेस्ट स्थिति) अफगानिस्तान को दी गई थी। आयरलैंड के साथ, यह टेस्ट क्रिकेट खेलने वाले देशों की संख्या को बारह तक ले गया। आईसीसी की एफिलिएट सदस्यता रखने के बाद यह पूर्ण सदस्य का दर्जा हासिल करने वाला पहला देश है।
इयान गूल्ड
इयान गूल्ड (अंग्रेजी : Ian Gould) (जन्म : १९ अगस्त १९५७) एक इंग्लैंड क्रिकेट टीम के पूर्व खिलाड़ी तथा वर्तमान में एक अम्पायर है जो टेस्ट क्रिकेट ,एक दिवसीय अंतरराष्ट्रीय तथा ट्वेन्टी ट्वेन्टी प्रारूप में अम्पायरिंग करते हैं। इन्होंने अपने क्रिकेट कैरियर की शुरुआत १५ जनवरी १९८३ को न्यूज़ीलैंड के खिलाफ पहला वनडे खेलकर किया था और अंतिम वनडे में भारत के विरुद्ध २२ जून १९८३ को खेला था। अपने अम्पायरिंग कैरियर की शुरुआत टेस्ट क्रिकेट में २००८ में की थी तथा वनडे और ट्वेन्टी ट्वेन्टी में २००६ में की थी।
सुंदरम रवि
सुंदरम रवि" (एस॰ रवि ) (अंग्रेजी : S. Ravi) (जन्म: २२ अप्रैल १९६६) एक भारतीय क्रिकेट (अंपायर) है जो टेस्ट क्रिकेट ,एक दिवसीय अंतरराष्ट्रीय तथा ट्वेन्टी ट्वेन्टी क्रिकेट मैचों में अम्पायरिंग करते हैं। एस॰ रवि"' का जन्म बैंगलोर में हुआ था।  इनको २०१५ क्रिकेट विश्व कप में २० अम्पायरों में चुना गया था तथा २०१६ आईसीसी विश्व ट्वेन्टी २० में भी चयन किया गया। .
2015-16 ईरानी कप
२०१५-१६ ईरानी कप में भी २०१५-१६ ईरानी ट्राफी कहा जाता है, ईरानी कप, भारत में एक प्रथम श्रेणी क्रिकेट प्रतियोगिता के 54 वें मौसम है। यह २०१५-१६ के रणजी चैंपियन मुंबई और शेष भारत की टीम के बीच मार्च २०१६ में ६ मार्च से १० के लिए एक से एक मैच के रूप में खेला जा रहा है। [1] नमन ओझा शेष भारत की टीम के कप्तान होंगे। [2] मैच ब्रेबोर्न स्टेडियम, मुंबई को आयोजित होगा।
व्यंकटेश माडगूलकर
व्यंकटेश दिगम्बर माडगुलकर (मराठी: व्यंकटेश दिगंबर माडगूळकर) (1927-2001) मराठी लेखक थे। इनके द्वारा रचित एक उपन्यास सत्तांतर  के लिये उन्हें सन् 1983 में साहित्य अकादमी पुरस्कार से सम्मानित किया गया।
माडगूलकर ने ८ उपन्यास, २०० से अधिक लघु कथायें, लगभग ४० पटकथा, कुछ लोक नाटक, यात्रा वृत्तांत और कुछ प्रकृति पर निबन्ध लिखे। उन्होंने कुछ अंग्रेज़ी पुस्तकों का मराठी में अनुवाद भी किया जिसमें मुख्यतः वन्य जीवन पर आधारित हैं। इससे उन्हें "कर्नल बहादूर" उपनाम भी मिला।
उनकी पहली पुस्तक "माणदेशी माणसे" १९४९ में प्रकाशित हुई जब वो केवल २२ वर्ष के थे। उनका १९५४ का उपन्यास "बानगरवाडी", अंग्रेज़ी, जर्मन और हिन्दी सहित विभिन्न भाषाओं में अनुवाद किया गया। उनका उपन्यास "वावटळ" 'रादुगा प्रकाशक" द्वारा अंग्रेज़ी, कन्नड़, और रूसी भाषाओं में अनुवादित किया गया। अमोल पालेकर के निर्देशन में उनके उपन्यास "बानगरवाडी" पर आधारित एक फ़िल्म बनायी गयी।
सुनील सभरवाल
सुनील सबरवाल (अँग्रेजी: Sunil Sabharwal), जन्म:1964, दिल्ली) संयुक्त राज्य अमेरिका के अंतर्राष्ट्रीय मुद्रा कोष के वैकल्पिक कार्यकारी निदेशक हैं। वे इस पद पर पहुंचने वाले भारतीय मूल के पहले व्यक्ति हैं। इसके पूर्व वे वर्ष 1992-1996 में यूरोपीय बैंक फॉर रीकंस्ट्रक्शन एंड डेवलपमेंट में प्रमुख बैंकर के रूप में कार्यरत थे। वे वर्ष 2011-2013 के बीच यूरोपीय ई-कॉमर्स कंपनी ओगोन बोर्ड के अध्यक्ष रहे चुके हैं। वे वर्ष 2006 से स्वतंत्र निवेशक के रूप में कम रहे थे।
2016 काउंटी क्रिकेट चैंपियनशिप
2016 काउंटी चैम्पियनशिप मौसम 117 क्रिकेट काउंटी चैम्पियनशिप का मौसम है। यह प्रभाग में अन्य टीमों में दो बार खेलने के प्रत्येक टीम के साथ दो डिवीजनों के माध्यम से चुनाव लड़ा जा रहा है। मार्च 2016 में यह घोषणा की गई थी कि केवल एक ही टीम डिवीजन दो से पदोन्नत किया जाएगा और कहा कि दोनों टीमों के डिवीजन एक से चला जाएगा, इस प्रकार के लिए 8 को एक श्रेणी में टीमों की संख्या को कम करने 2017 मौसम
टीम डिवीजन दो से पदोन्नत
टीम टीम डिवीजन एक से चला।
टीमों को, एक टाई 8 और 5 एक ड्रॉ के लिए और जीत के लिए 16 अंक प्राप्त करते हैं। बोनस अंक (5 बल्लेबाजी अंक और 3 गेंदबाजी अंक की एक अधिकतम) प्रत्येक टीम की पहली पारी के पहले ओवर में 110 रन बनाए दौरान किया जा सकता है।
काउंटी चैंपियनशिप 10 अप्रैल को शुरू होकर 23 सितंबर को खत्म होगा।
2,016 के मौसम के लिए खेल तिथि-निर्धारण सूची दिसंबर 2015 में घोषणा की गई थी।
उत्पादन सिद्धांत
उत्पादन सिद्धांत (Production theory) उत्पादन से सम्बन्धित प्रक्रियाओं के अर्थशास्त्रीय अध्ययन को कहते हैं, जिसमें कच्चे माल को पूर्ण किये गये उत्पादन से सम्बन्धित प्रक्रियाओं, व्यय, आय, इत्यादि को समझा जाता है, और भिन्न परिस्थितियों में उत्पादन में लाभ व अन्य सुधार करने के लिये समाधानों को खोजा जाता है।
कन्हैया कुमार
कन्हैया कुमार अखिल भारतीय छात्र परिषद (AISF) और भारतीय कम्युनिस्ट पार्टी के पूर्व नेता व वर्तमान में भारतीय राष्ट्रीय कांग्रेस के नेता हैं। वह 2015 में जेएनयू (जवाहरलाल नेहरू विश्वविद्यालय) छात्रसंघ के अध्यक्ष पद के लिए चुने गए थे। फरवरी 2016 में   जेएनयू में एक कश्मीरी अलगाववादी, 2001 में भारतीय संसद पर हमले के दोषी, मोहम्मद अफजल गुरु को फांसी के खिलाफ एक छात्र रैली में राष्‍ट्रविरोधी नारे लगाने के आरोप में देशद्रोह का मामला दर्ज किया गया था। उसे दिल्ली पुलिस ने गिरफ्तार किया था। उसे 2 मार्च 2016 में अंतरिम जमानत पर रिहा कर दिया गया था, क्योंकि राष्ट्र विरोधी नारों में भाग लेने का पुलिस द्वारा कुमार का कोई सबूत प्रस्तुत नहीं किया गया। इसके इलावा जेएनयू के कुलपति द्वारा गठित एक अनुशासन समिति भी विवादास्पद घटना की जांच कर रही है। प्रारंभिक जांच रिपोर्ट के आधार पर, कन्हैया कुमार और सात अन्य छात्रों को अकादमिक तौर पर वंचित कर दिया गया। विश्व के सबसे बड़े छात्र संगठन अखिल भारतीय विद्यार्थी परिषद ने कन्हैया कुमार का विरोध किया था। उसके ऊपर देशद्रोह का मुकादमा चल रहा है। कन्हैया कुमार की एक किताब छपी थी जिसका नाम बिहार टू तिहार (Bihar to tihar) है।
कन्हैया कुमार पर देश विरोधी प्रवृत्ति के आरोप लगे थे जिसके कारण काफ़ी विवाद में रहा। ९ फरवरी २०१६ को जवाहर लाल नेहरू विश्वविद्यालय में कन्हैया कुमार की अगवानी में 'भारत तेरे टुकड़े होंगे' और 'अफ़ज़ल हम शर्मिंदा हैं, तेरे कातिल जिंदा हैं' के नारे लगाने के आरोप लगे थे मीडिया द्वारा दिखाये गए वीडियो को कांट छांट कर फैलाया गया जिस कारण पुलिस द्वारा न्यायालय में उचित सबूतों के अभाव में उन्हें छोड़ दिया गया । कन्हैया के विरुद्ध राजद्रोह का गुनाह दाखिल किया गया।
17 वीं लोकसभा चुनाव में बेगूसराय लोक सभा निर्वाचन क्षेत्र से चार लाख 22 हजार मतों के बड़े अंतर से कन्हैया कुमार को हराकर संसद पहुंचने वाले भाजपा के फायर ब्रांड नेता गिरिराज सिंह केंद्र में दोबारा मंत्री बने।
निवेदिता मेनन
निवेदिता मेनन एक स्त्रीवादी लेखिका और जवाहरलाल नेहरू विश्वविद्यालय में प्राध्यापक हैं।
बह"रीकव्हरीग सबव्हरशन्:फेमिनिस्ट बिऑण्ड द् लॉ (२००४)" की लेखक; और जेंडर ऐंन्ड पॉलिटिक्स इन् इंडिया (१९९९) सेक्श्युऑलिटिज् (२००८) की संपादक है। उसकी पुस्तक सीइंग लाइक ए फेमिनिस्ट् (२०१२) का खूब स्वागत हूया. वह द इकॉनॉमिक् एण्ड् पोलिटिकल वीकली, काफिला डोट ऑरग और वर्तमान अखबारों में लेख लिखती हैं।
ऐलेक्ज़ैन्डर द्वीप
ऐलेक्ज़ैन्डर द्वीप (Alexander Island), जो ऐलेक्ज़ैन्डर प्रथम द्वीप (Alexander I Island) अंटार्कटिका महाद्वीप का सबसे बड़ा [द्वीप]] है। यह पश्चिमी अंटार्कटिका के अंटार्कटिक प्रायद्वीप के पाल्मर धरती क्षेत्र में बेलिंग्सहाउज़ेन सागर में स्थित है। द्वीप और अंटार्कटिक प्रायद्वीप के बीच में मार्गरीट खाड़ी (Marguerite Bay) और जॉर्ज षष्ठम खाड़ी (George VI Sound) आती है। जॉर्ज षष्ठम खाड़ी में जॉर्ज षष्ठम हिमचट्टान सदा टिकी रहने से वास्त्व में ऐलेक्ज़ैन्डर द्वीप मुख्यभूमि के प्रायद्वीप से हमेशा हिमचट्टान द्वारा जुड़ा रहता है। यह द्वीप उत्तर-दक्षिण दिशा में ३९० किमी लम्बा है। अपने उत्तरी भाग में यह ८० किमी और दक्षिणी भाग में २४० किमी चौड़ा है। उत्तरी कनाडा के डेवन द्वीप के बाद, ऐलेक्ज़ैन्डर द्वीप विश्व का दूसरा सबसे विशाल द्वीप है जहाँ कोई मानव-वासी नहीं।
रे टॉमलिंसन
रे टॉमलिंसन (अँग्रेजी: Ray Tomlinson, 23 अप्रैल 1941 - 5 मार्च 2016) एक अमेरिकी प्रोग्रामर तथा ‘ई-मेल’ (इलेक्ट्रॉनिक मेल) के आविष्कारक थे। उन्होंने वर्ष 1971 में पहली बार ‘अरपानेट प्रणाली’ पर दो कंप्यूटरों के मध्य संदेश भेजा था। वर्ष 2012 में इंटरनेट सोसाइटी द्वारा इन्हें ‘इंटरनेट हाल ऑफ फेम’ में शामिल किया गया था।
सवाई माधोपुर जंक्शन रेलवे स्टेशन
राजस्थान के सवाई माधोपुर जिले का सवाई माधोपुर रेलवे स्टेशन भारत का पहला हेरिटेज रेलवे स्टेशन है। इस रेलवे स्टेशन को रणथम्भौर राष्ट्रीय उद्यान की विशेष झलक पाने हेतु "डब्ल्यू डब्ल्यू एफ" और "भारतीय रेल मंत्रालय" के सहयोग बाघ बचाओं, जंगल बचाओं एवं जल बचाओ के के उपक्रम में बनाया गया है। जो कि वास्तव में रेलवे की महत्वपूर्ण योजना थी।  पर्यटन को बढ़ावा देने और आमजन को वन्य जीवों के प्रति जागरूक करने के लिए सवाई माधोपुर रेलवे स्टेशन को वन्यजीवों और पेड़-पौधों सहित प्राकृतिक छटाओं की खूबसूरत चित्रकारी से सजाया गया, जिसके चलते सवाई माधोपुर देश का पहला हेरिटेज रेलवे स्टेशन बन चुका है। यह काम भारतीय रेल मंत्रालय और विश्व प्रकृति निधि भारत एवं डब्ल्यू डब्ल्यू एफ के संयुक्त प्रयास से रेलवे स्टेशन की दीवारों पर वन्य जीवों सहित प्राकृतिक छटाओं की चित्रकारी करने का काम किया गया। अब सवाई माधोपुर रेलवे स्टेशन से निकलने वाले यात्रियों को रणथंभोर राष्ट्रीय उद्यान की झलक रेलवे स्टेशन पर ही देखने को मिल जाती है, जो लोगों को बरबस ही अपनी और आकर्षित करती है।
रणथंभोर आर्टस शैली वन्य जीवों, वनस्पतियों एवं प्राकृतिक दृश्यों के लिए देश-विदेश में काफी प्रसिद्ध है, इसी आर्टस शैली का उपयोग सवाई माधोपुर रेलवे स्टेशन पर प्रयोग किया गया है। इस शैली का प्रयोग सवाई माधोपुर रेलवे स्टेशन पर 'लोगों को वन्य जीवों के प्रति जागरूक करने' , 'जल बचाओ' , 'बाघ बचाओ' , ' वन बचाओ' के हिसाब से दर्शाया गया है। सवाई माधोपुर रेलवे स्टेशन पर "पुरुष को पेड़ और महिला को डाली-फूल-पत्ती दर्शाकर" चित्रकारी की गई जो बहुत ही सुंदर है।
सवाई माधोपुर जिले में रणथंभौर राष्ट्रीय उद्यान है जो कि बाघ के लिए विश्व प्रसिद्ध है। यह भारत की सबसे छोटी बाघ परियोजना होते हुए भी भारत में स्वच्छंद बाघ के दर्शन हेतु सबसे बेहतरीन जगह है। इन्हीं के चलते सवाई माधोपुर को 'टाइगर सिटी' के नाम से जाना जाता है। टाइगर की बहुलता व पर्यटकों की पसंदीदा जगह होने के कारण सवाई माधोपुर रेलवे स्टेशन पर डब्ल्यू डब्ल्यू एफ व भारतीय रेलवे मंत्रालय के सहयोग से इस स्टेशन को टाइगर थीम पर रूप दिया गया, टाइगर के अलावा जंगल बचाओ, पानी बचाओ के संबंध मे विभिन्न प्रकार की यहाँ पर पेंटिंग की गई। सवाई माधोपुर के लोकल चित्रकारों द्वारा की गई पेंटिंग विश्व स्तर टाइगर के लिए पहचानी जाती है। इसी के चलते सवाई माधोपुर रेलवे स्टेशन विश्व स्तर पर "टाइगर थीम" वाला पहला रेलवे स्टेशन है और भारत का पहला हेरिटेज रेलवे स्टेशन भी सवाई माधोपुर ही है।
चित्रकार गजानंद के अनुसार 'एक्रिल कलर' से ये पेटिंग बनाई गई है जो 10 सालों तक किसी भी प्रकार से खराब नहीं होगी। पेंटिंग बनने के बाद इन्हें लेमीनेट कर दिया गया है, वहीं चित्रों को बनाने में सवाई माधोपुर के स्थानीय कलाकारों द्वारा "रणथंभोर आर्टस शैली" का प्रयोग किया गया है जो देश विदेश में काफी प्रसिद्ध है।
सवाई माधोपुर शहर वैसे तो विश्व स्तर पर अपने ऐतिहासिक घटनाओं व प्राकृतिक छटाओं के लिए पहले से ही प्रसिद्ध रहा है लेकिन इस शहर को विश्व स्तर पर पहचान यहाँ का रणथंभोर दुर्ग जो कि विश्व विरासत में शामिल है। वहीं इस शहर का रणथंभोर राष्ट्रीय उद्यान बाघों के लिए विश्व में काफी प्रसिद्ध है। इसी के चलते सवाई माधोपुर रेलवे स्टेशन को भारत का पहला हेरिटेज रेलवे स्टेशन बनाने में जो यहां के लोकल कलाकारों ने भूमिका निभाई वो काफी सराहनीय है, इस स्टेशन को हेरिटेज बनाने के बाद सवाई माधोपुर का नाम भारत में काफी प्रसिद्ध हुआ है।
शोर का अल्गोरिद्म
शोर का अल्गोरिद्म पूर्णांकों के गुणनखण्ड के लिए एक "क्वांटम अल्गोरिद्म" ("क्वांटम कंप्यूटर" पर चलने वाला अल्गोरिद्म) है जो "पोलीनोमिअल टाइम" में उत्तर दे देता है (कंप्यूटर विज्ञान में पोलीनोमिअल टाइम में उत्तर देने वाले अल्गोरिद्मों को तेज माना जाता है)। इसके विपरीत, गैर-क्वांटम कंप्यूटर पर पोलीनोमिअल टाइम में पूर्णांकों का गुणनखण्ड करने के लिए कोई भी अल्गोरिद्म ज्ञात नहीं है।
"स्ट्रोंग चर्च ट्यूरिंग थीसिस" (Strong Church Turing thesis) एक दार्शनिक तर्क है जो कहता है कि - अगर किसी कम्प्यूटेशनल प्रॉब्लम के लिए किसी कम्प्यूटर (आज के या भविष्य के) पर पोलीनोमिअल टाइम में चलने वाला अल्गोरिद्म बन सकता है, तो उस प्रॉब्लम के लिए एक क्लासिकल कम्प्यूटर (अर्थात गैर-क्वांटम कम्प्यूटर) पर भी पोलीनोमिअल टाइम में चलने वाला अल्गोरिद्म जरूर होगा; और अगर किसी प्रॉब्लम के लिए एक क्लासिकल कम्प्यूटर पर पोलीनोमिअल टाइम में चलने वाला अल्गोरिद्म नहीं बन सकता है, तो उस प्रॉब्लम के लिए किसी भी कम्प्यूटर (आज के या भविष्य के) पर पोलीनोमिअल टाइम में चलने वाला अल्गोरिद्म भी नहीं बन सकता है। चूंकि पूर्णांकों के गुणनखण्ड के लिए क्वांटम कम्प्यूटर पर पोलीनोमिअल टाइम में चलने वाला अल्गोरिद्म ज्ञात है, तो स्ट्रोंग चर्च ट्यूरिंग थीसिस के अनुसार पूर्णांकों के गुणनखण्ड के लिए एक गैर-क्वांटम कम्प्यूटर पर भी पोलीनोमिअल टाइम में चलने वाला अल्गोरिद्म जरूर होगा। पर, अगर कोई ये साबित कर देता है कि पूर्णांकों के गुणनखण्ड के लिए एक गैर-क्वांटम कम्प्यूटर पर पोलीनोमिअल टाइम में चलने वाला अल्गोरिद्म नहीं बन सकता है, तो इसका अर्थ होगा कि स्ट्रोंग चर्च ट्यूरिंग थीसिस गलत है।
डिजक्स्ट्रा का अल्गोरिद्म
डिजक्स्ट्रा का एल्गोरिथ्म किसी नक्शे के दो स्थानों के बीच सबसे छोटा रास्ता ढूंढने के लिए एक एल्गोरिथ्म है। यह एल्गोरिथ्म कंप्यूटर साइंटिस्ट एस्गर डब्ल्यू॰ डिजक्स्ट्रा के द्वारा 1956 में प्रकाशित की गई थी। एल्गोरिथ्म कई प्रकार में आती है एक प्रकार के अंदर अगर हम स्त्रोत को फिक्स कर दें तो यह हमें स्त्रोत से लेकर सभी स्थानों के बीच में सबसे छोटा रास्ता ढूंढने में मदद करता है। इस एल्गोरिथ्म को संशोधित करके हम एक। स्थान से दूसरे स्थान के बीच में भी छोटा रास्ता ढूंढ सकते हैं। डिजक्स्ट्रा एल्गोरिथ्म को बहुत जगह में यूज किया जाता है जैसे कि एक शहर से दूसरे शहर के बीच में छोटा रास्ता ढूंढने में। इंटरनेट में रूटिंग प्रोटोकोल में छोटा रास्ता ढूंढने में भी डिजक्स्ट्रा का उपयोग किया जाता है।
यह एल्गोरिथ्म मूल रूप से विभिन्न रचनाओं का उपयोग करता है। डिजक्स्ट्रा की मूल एल्गोरिथ्म दिये गये दो नोड के मध्य लघुतम पथ ज्ञात करने के लिए किया जाता है।
हम सबसे पहले एक सेट create vertex set Q बनाएंगे जिसके अंदर हमारे सारे वर्टेक्स होंगे। उसके बाद हम अपना डिस्टेंस मैट्रिक्स dist[v] लेंगे जिसके अंदर हम सबसे छोटी दूरी को रखेंगे। डिस्टेंस मैट्रिक्स के अंदर हमने अभी सभी की वैल्यू को इंफिनिटी रख दिया है। यह पंक्तिमें u ← vertex in" "Q with min dist[u] सबसे छोटी दूरी निकाल कर देगा। हम स्त्रोत से दूरी को चेक करेंगे अगर यह छोटी है तो हम अपने डिस्टेंस मैट्रिक्स के अंदर इसको अपडेट alt ← dist[u] + length(u," "v) कर देंगे। यह प्रक्रिया तब तक चलती रहेगी जब तक हीप खाली ना हो जाए।  अगर हम सबसे छोटी दूरी स्त्रोत से लक्ष्य तक जानना चाहते हैं तो इस शुरु कोड को हम ऐसे अपडेट कर सकते हैं।
मिल्लर रैबिन नंबर अभाज्यता टेस्ट
मिल्लर रैबिन टेस्ट एक रैंडमाईज़ड अल्गोरिद्म है जो पोलीनोमिअल टाइम में बताता है कि कोई नंबर अभाज्य है या नहीं (कंप्यूटर विज्ञान में पोलीनोमिअल टाइम में उत्तर देने वाले अल्गोरिद्मों को तेज माना जाता है)।
ली सीडोल
ली सीडोल एक दक्षिण कोरियाई गो खिलाड़ी हैं। फ़रबरी 2016 में ये 18 अंतरराष्ट्रीय खिताब जीतकर सबसे ज्यादा ख़िताब जीतने वालों की सूची में दूसरे स्थान पर हैं।
मार्च 2016 में ये कंप्यूटर प्रोग्राम अल्फागो के खिलाफ पांच मैच के एक मुकाबले में भाग ले रहे हैं।
गो (खेल)
गो एक बोर्ड गेम है जिसमें खिलाडियों का लक्ष्य ज्यादा से ज्यादा क्षेत्र को घेरना होता है।
नॉर्वे में संस्कृत
नॉर्वे में संस्कृत ओस्लो विश्वविद्यालय में पढ़ाई जाती है।
नॉर्वे के नागरिक संस्कृत भाषा तथा योगा के प्रति अपनी रुचि प्रकट करने समय-समय पर भारत आते रहे हैं। ऐसे ही एक प्रयास में नॉर्वे के 20 नागरिक उत्तर कन्नड़ ज़िले के येल्लापुर तालुक के बगिनाकट्टा गाँव में 2014 में सम्हिता नामी गैर-सरकारी संस्था के प्रशिक्षण शिविर में शामिल हुए थे। इस दल में आठ महिलाएँ शामिल थीं। इन लोगों ने श्रीमद्भगवद्गीता का भी अध्ययन किया तथा धार्मिक श्लोकों का जाप भी किया।
अंग्रेज़ी और अन्य यूरपीय भाषाओं की तरह नॉर्वे की राष्ट्र भाषा के कई शब्द संस्कृत से प्रभावित रहे हैं। प्राचीन नॉर्वेजियाई भाषा का शब्द "deyja" संस्कृत भाषा के शब्द देहान्त से लिया गया है। इस प्रकार से कई अन्य शब्द हैं।
हिबा नवाब
हिबा नवाब एक भारतीय अभिनेत्री हैं।
आईआरएनएसएस-1एफ़
आईआरएनएसएस-1एफ़ भारतीय क्षेत्रीय नौवहन उपग्रह प्रणाली (आईआरएनएसएस) के सात उपग्रहों की श्रृंखला में छठा उपग्रह है। इससे पहले आईआरएनएसएस-1ए, आईआरएनएसएस-1बी, आईआरएनएसएस-1सी, आईआरएनएसएस-१डी और आईआरएनएसएस-1ई अंतरिक्ष में प्रक्षेपित किये जा चुके हैं। यह उपग्रह भारतीय क्षेत्र के लिए नौवहन (नेविगेशन) सेवाएं प्रदान करने के लिए सात उपग्रहों के नक्षत्र का हिस्सा है।
इस उपग्रह में दो तरह के पेलोड हैं। नौवहन पेलोड उपयोगकर्ताओं को दिशा सूचक नौवहन संकेत भेजेगा और रेंजिंग पेलोड में सी-बैंड ट्रांसपोंडर है जो उपग्रह के कार्यक्षेत्र का सटीक निर्धारण करने में सहायक है।  इसका जीवनकाल 12 साल है।
होआंग फुक पगोडा
होआंग फुक पगोडा (अंग्रेज़ी: Hoằng Phúc Pagoda, वियतनामी: Chùa Hoằng Phúc, अर्थ: महान आशीर्वाद) वियतनाम के उत्तर-मध्य तट क्षेत्र के क्वांग बिन्ह (Quảng Bình) प्रान्त के लय थ्वई (Lệ Thủy) ज़िले के म्य थ्वई (Mỹ Thủy) नगरक्षेत्र के थ्वान त्राच (Thuan Trach) गाँव में स्थित एक पगोडा है। यह लगभग ७०० वर्ष पुराना है और वियतनाम के सबसे प्राचीन पगोडाओं में से एक माना जाता है।
ली राजवंश
ली राजवंश (Lý dynasty) वियतनाम का एक राजवंश था जो सन् १००९ ई में शुरु हुआ और १२२५ ई में अंत हुआ। इसका आरम्भ ली थाई टो (Lý Thái Tổ) द्वारा पूर्व ली राजवंश (Early Lê dynasty) के तख़्तापलट के साथ हुआ। ली राजवंश के अंत में ५ वर्षीय रानी, ली चियु होआंग (Lý Chiêu Hoàng), को गद्दी से हटा दिया गया और ट्रन राजवंश का आरम्भ हुआ।
चूड़ासमा
चुडासमा अथवा चूड़ासमा भारतीय राज्य गुजरात में पायी जाने वाली एक राजपूत गौत्र है। कुछ विद्वान इन्हें जाडेजा व देवगिरि के यादवों की तरह आभीर ही मानते हैं।
भारतीय मानवविज्ञान सर्वेक्षण द्वारा किये गये स्रोतों से पता चलता है कि उनका उद्भव सम्मा अहीर जाति से हुआ जो सम्भवतः तुर्क क्षेत्र से हैं और इसका भारत में आगमन सातवीं एवं आठवीं शताब्दी में हुआ। वर्तमान में ये लोग कच्छ, जुनागढ़ और जामनगर जिलों में निवास करते हैं।
दिनेश चांदीमल
दिनेश चांडीमल श्रीलंका के खिलाड़ी हैं।
ट्रन राजवंश
ट्रन राजवंश (Trần dynasty) वियतनाम का एक राजवंश था जो सन् १२२५ ई में शुरु हुआ और १४०० ई तक चला। इसका आरम्भ १२२५ में सम्राट ट्रन थाई टोंग (Trần Thái Tông) के राजसिंहासन प्राप्त होने के साथ हुआ जब उनके चाचा ट्रन थू दो (Trần Thủ Độ) ने ली राजवंश के अंतिम शासक, ८ वर्षीय रानी ली चियु होआंग (Lý Chiêu Hoàng), को गद्दी से हटा दिया। ट्रन राजाओं के काल में उत्तर से मंगोल साम्राज्य ने तीन बार वियतनाम पर आक्रमण किया और तीनों बार उन्हें वापस धकेल दिया गया। इसमें १२८८ का बाच दांग नदी का युद्ध (Battle of Bạch Đằng River) निर्णायक माना जाता है। १४०० में ५ वर्षीय ट्रन थेउ दे (Trần Thiếu Đế) सम्राट था और उसे अपने नाना हो कुइ लय (Hồ Quý Ly) को गद्दी देनी पड़ी, जिसके साथ ट्रन राजवंश का काल समाप्त हो गया।
महापरिनिब्बाण सुत्त
महापरिनिब्बाण सुत्त (संस्कृत: महापरिनिर्वाण सूत्र) थेरवाद बौद्ध ग्रंथ त्रिपिटक के सुत्तपिटक का प्रथम निकाय दीघनिकाय का १६वाँ सूत्र है। यह महात्मा बुद्ध के देहान्त व परिनिर्वाण से सम्बन्धित है और त्रिपिटक का सबसे लम्बा सूत्र है। अपने विस्तृत विवरण के कारण इसे भगवान बुद्ध की मृत्यु के बारे में जानकारी का प्राथमिक स्रोत माना जाता है।
सूत्र के आरम्भ में सावन शुरु होने में कुछ दिन बचे हैं। मगध के हर्यक वंश के राजा अजातशत्रु ने अपने मंत्री वस्सकार (संस्कृत: वर्षकार) को भगवान बुद्ध को राजगीर में जाकर मिलने का निर्देश दिया। वस्सकार बुद्ध के पास गए और उन्हें अजातशत्रु के समाचार व योजनाओं की जानकारी देते हुए धार्मिक सीख ली। वहाँ आनंद, महात्मा बुद्ध के दस प्रमुख शिष्यों में से एक और बुद्ध के चचेरे भाई, भी उपस्थित थे। महापरिनिब्बाण में महात्मा बुद्ध द्वारा किया गया संवाद अक्सर आनंद को सम्बोधित है। वर्णन में सावन का अंत, उसके बाद का काल और फिर बुद्ध का देहांत बताया गया है। उन्होंने शरीर-त्याग से पहले आंनद को सम्बोधित किया और कहा कि: ""यह सम्भव है कि कुछ अब सोचें कि 'हमारे शिक्षक अब अतीत में चले गए हैं और अब अब हमारा कोई शिक्षक नहीं।' लेकिन ऐसा नहीं सोचना चाहिए, आनंद, जो भी प्रशिक्षण या मार्गदर्शन मैंने दिया है, मेरे मरणोपरांत अब वही तुम्हारा शिक्षक है।"" कुछ समय में उनका देहांत हुआ और फिर उनके शरीर को देह-संस्कार के लिये तैयार किया गया। दाह-संस्कार के बाद वस्तुओं को (जिन्हें धातु कहा जाता है) आठ स्मारकों में (जिन्हें चैत्य कहते हैं) स्थापित करा गया।
इंटेलिजेंट डिज़ाइन
इंटेलिजेंट डिजाइन छद्म वैज्ञानिक मान्यता है कि "हिन्दी अनुवाद – ब्रह्माण्ड और सजीवों की कुछ विशेषताओं को केवल एक बुद्धिमान सृजनकर्ता के अस्तित्व से ही समझाया जा सकता है, प्राकृतिक वरण की प्रक्रिया से नहीं"।
जेम्स रैंडी
जेम्स रैंडी (जन्म : 7 अगस्त, 1928) कनाडाई मूल के एक अमेरिकी सेवानिवृत्त मंच जादूगर और संशयवादी थे जिन्होंने असाधारण दावों और छद्म विज्ञान को बड़े पैमाने पर चुनौती दी ।
ग़ायबाना नमाज़-ए-जनाज़ा
इस्लाम में ग़ायबाना नमाज़-ए-जनाज़ा (उर्दू: غائبانہ نماز جنازہ) या सलात अल-ग़ाइब (अरबी: صلاة الغائب) ऐसी नमाज़ होती है जो किसी मुस्लिम व्यक्ति की मृत्यु पर तब पढ़ी जाती है जब मृतक के पास कोई जीवित नामाज़ पढ़ सकने वाला मुस्लिम मौजूद न हो। यानि यह मृतक के लिए उसके शव की ग़ैर-मौजूदगी में पढ़ी जाती है। हदीस के अनुसार यह मृत्यु के एक मास के भीतर पढ़ी जानी चाहिए। इसके विपरीत यदी मरणोपरांत मृतक के लिए नमाज़ पढ़ी जा चुकी हो तो यह अनावश्यक होती है।
भस्मीकरण
भस्मीकरण (incineration) एक रासायनिक अभिक्रिया है जिसमें किसी सामग्री, विशेषकर कार्बनिक रसायन वाली सामग्री को जलाया जाता है और उसके बड़े भाग को राख व धुएँ में परिवर्तित किया जाता है। यह अपशिष्ट प्रबंधन (waste treatment) में बहुत उपयोगी है।
जिन्गपो लोग
जिन्गपो (बर्मी: ကချင်လူမျိုး) या सिन्गफो या कचिन बर्मा के उत्तर में कचिन राज्य और भारत व चीन के पड़ोसी क्षेत्रों में रहने वाला एक समुदाय है। भारत में वे अरुणाचल प्रदेश और असम के तिनसुकिया ज़िले में रहते हैं और चीन में युन्नान प्रान्त में बसते हैं।
जिन्गपो भाषा
जिन्गपो (बर्मी: ကချင်ဘာသာ) तिब्बती-बर्मी भाषा-परिवार की ब्रह्मपुत्री शाखा (जो साल शाखा भी कहलाती है) की एक भाषा है। यह ज़्यादातर बर्मा के उत्तर में स्थित कचिन राज्य में रहने वाले जिन्गपो समुदाय द्वारा बोली जाती है, हालांकि इसके कुछ मातृभाषी भारत व चीन में भी रहते हैं। यह अधिकतर रोमन लिपि में लिखी जाती है हालांकि कुछ लोग इसे बर्मी लिपि में भी लिखते हैं।
म्यित्चीना
म्यित्चीना (बर्मी: မြစ်ကြီးနားမြို့), जिसे स्थानीय जिन्गपो भाषा में म्यित्कीना कहते हैं, बर्मा के उत्तर में स्थित कचिन राज्य की राजधानी है। यह बर्मा की राष्ट्रीय राजधानी यांगोन से १,४८० किमी दूर और माण्डले से ७८५ किमी दूर, इरावती नदी के पश्चिमी किनारे पर स्थित है। यहाँ बर्मा का उत्तरतम रेल स्टेशन भी स्थित है।
म्यित्चीना में जिन्गपो समुदाय की बहुसंख्या है, जो कचिन लोग भी कहलाते हैं। इनके अलावा यहाँ बहुत से बमर लोग भी रहते हैं। म्यित्चीना में कुछ भारतीय, नेपाली और चीनी लोग भी बसे हुए हैं। अधिकतर लोग थेरवाद बौद्ध मत और ईसाई मत के अनुयायी हैं, लेकिन कुछ सर्वात्मवाद, हिन्दू धर्म व इस्लाम के अनुयायी भी म्यित्चीना में रहते हैं।
उपकर
उपकर एक प्रकार का कर है। इसे कर के साथ कर आधार पर हीं लगाया जाता है। उपकर को किसी विशेष उद्देश्य की प्राप्ति हेतू लगाया जाता है।  भारत सरकार ने 2016-17 के बजट प्रस्तुति के दौरान 1 जून 2016 से सभी कर योग्य सेवाओं पर 0.5% की दर से कृषि कल्याण उपकर नमक उपकर लगाने की घोषणा की। इससे हुई प्राप्तियों का उपयोग विशिष्ट रूप से कृषि सुधार और किसान कल्याण से संबंधित कार्यक्रमों के वित्तपोषण के लिए किया जाएगा। इसे राज्यों के साथ शेयर नहीं किया जाता है।
https://www.quora.com/What-is-the-difference-between-the-terms-levy-tax-duty-and-cess-Is-this-distinction-used-only-to-India-Kindly-explain-what-is-excise-duty-too
पी॰के॰ नायर
पी॰के॰ नायर (6 अप्रैल 1933 - 4 मार्च 2016) एक भारतीय फ़िल्म अभिलेखक थे।उन्होंने पुरानी फिल्मों को संजोने के लिए वर्ष 1964 में पुणे में राष्ट्रीय फिल्म संग्रहालय शुरू किया। उन्होंने इस संग्रहालय में 12,000 फिल्मों को संग्रहीत किया जिसमें से 8,000 भारतीय फिल्में हैं। उनके एक शिष्य शिवेंद्र सिंह डूंगरपुर ने उनके जीवन पर वर्ष 2012 में ‘सेलूलॉइड मैन' नाम की एक डॉक्यूमेंट्री फिल्म बनाई थी।
अवशेष
धार्मिक आस्था में अवशेष (relic) किसी संत के शरीर के अंश (जैसे कि बाल, नख, अस्तियाँ, इत्यादी) या उनकी व्यक्तिगत प्रयोग की वस्तुएँ होती हैं, जो भक्तगणों के लिये संत की स्मृति बनाए रखने का साधन होती हैं। बौद्ध धर्म, हिन्दू धर्म, इस्लाम, ईसाई धर्म, और अन्य कई धर्मों में अवशेषों का महत्व माना जाता है। मार्क्सवाद जैसी कुछ विचारधाराओं में भी अवशेष रखे जाते हैं, मसलन सोवियत संघ के संस्थापक व्लादिमीर लेनिन का शरीर आज भी मास्को में क्रेमलिन के बाहर एक स्मृति-स्थल में और चीन के माओ ज़ेदोंग का शरीर बेइजिंग में प्रदर्शित है।
रश्मी बंसल
रश्मी बंसल का जन्म ८ मार्च १९८५ में मुम्बई शहर में हुआ था। उनके पिता खगोल भौतिकी के वैज्ञानिक थे। उन्हिने सेंट जोसेफ़ उच्च विद्यालय और आर सी चर्च से अपनी प्रारंभिक शिक्षा हासिल की। बाद में सोफ़िया कॉलेज से अर्थशास्त्र में पदवी हासिल कर आई.आई.एम-ए एम.बी.ए. की पदवी प्राप्त की।
रश्मी एक उत्तम छात्रा थी। वे कक्षा में अव्वल आती थी। उन्हे किताबो से बचपन से ही लगाव था। समय मिलने पर उपन्यास पढा करती थी। रश्मी को गणित पसंद नही था, इसलिए उन्होने आर्ट्स (कला विषय) में अपनी आगे की पढाई करने का निर्णय लिया। लोगो के निराशा ज़ाहिर करने के बावजूद रश्मी अपने नर्णय पर टिकी रही; क्यो कि वे जानती थी कि वे सही मार्ग पर चल रही है।
रश्मी ने अपनी कॉलेज के दिनो से ही लेखन शुरू कर दिया था। एम.बी.ए. पदवी प्राप्त करने के बाद, रश्मी खुद की एक प्रकाशन कंपनी 'जॅम'(JAM- Just Another Magazine) का सह-संस्थापन किया। उन्हे अपनी पहली पुस्तक 'Stay hungry, Stay Foolish' का विषय आई.आई.एम, अहमदाबाद के सी.आई.आई.ई के प्रोफेसर राकेश बसंत से मिला। इस पुस्तक में उन्होने २५  उद्यमीयो के जीवन के संघर्ष और सफलता की कहानियाँ लिखी है। यह किताब अत्यंत लोकप्रिय हुई और इसकी ३५०००० से ज्यादा कॉपियाँ बिकी। इस पुस्तक को आठ भाषाओ में अनुवाद भी किया गया है। उनकी पुस्तक 'Connect The Dots' ऐसे २० उद्यमीयों के जीवन संघर्ष की कहानी है जिन्होने खुद मेहनत करके सफलता हासिल की है। इस पुस्तक की १००००० कॉपियाँ बिकी। उनकी पुस्तक 'Arise Awake' ऐसे छात्रो के जीवन पर प्रकाश डालती है जो कॉलेज में रहते खुद कंपनी शुरू की। उनकी पुस्तक 'Follow Every Rainbow' उन महिला उद्यमीयों के बारे मेम है जो अपने व्यवसाय के साथ साथ परीवार को भी बखुबी संभालनी है। इस पुस्तक द्वारा रश्मी महिला के जीवन की चुनौतियों पर प्रकाश डालती है।  २०११ में प्रकाशित रश्मी की पुस्तक 'I Have A Dream' को देश की 'नॉन फिक्षन' साहित्य का शिखर माना जाता है। लेखिका होने के अलावा, रश्मी एक प्रसिद्ध स्तंभकार और प्रवक्ता भी है। वे अपने भाषण से व्यापक विवाद और चर्चा उत्पन्न करती है। इनके दिलचस्प भाषणों के कारण इन्हे कई प्रतिष्ठित बी-स्कूल्ज़ में भाषण देने का निमंत्रण मिला है।
रश्मी को २०१० में Economic Crossword popular Award जैसे प्रतिष्ठित सम्मान के लिए शोर्टलिस्ट किया गया था। २०१२ में भी 'I Have A Dream' के लिए इन्हे इस पुरस्कार के लिए शोर्टलिस्ट किया गया था।
रश्मी को अपनी रचनाओ के लिए प्रेरणा देशभर की स्कूल्ज़ और कॉलेजो में घूमने से मिलती है।  रश्मी ऐसी कहानियों की तलाश में है जिनके अलग अलग पहलू हो। उनकी रूची ऐसे उद्यमीयो की कहानियों में है जिन्होने बिना पारीवारिक सहायता के अपने बलबूते पर व्यवसाय शुरू किया हो। वे अलग अलग जगहो और संस्कृतियों के उद्यमीयों के बारे में लिखना चाहती है जिससे पाठको को लगे की उनके जीवन का कोई पहलू पुस्तक में दर्शाया जा रहा है।
रश्मी फिलहाल दो पुस्तको पर काम कर रही है। पहली पुस्तक 'अक्षयपात्र संस्था' को कहानी है। दूसरी पुस्तक ज़ी.टी.वी के सहयोग से 'उम्मीद' विषय पर जनता द्वारा भेजी गई कहानियों का संग्रह है। इस रचना के द्वारा रश्मी 'आम आदमी, आम औरत' को परिस्थितियों के बावजूद जीवन में सकारात्मक नज़रिया बरकरार रखने की प्रेरणा देना चहती है।
भारतीय लेखकों की सूची उद्यमी उद्यमिता
https://web.archive.org/web/20151222151817/http://her.yourstory.com/rashmi-bansal-0323
https://web.archive.org/web/20160903201636/http://youthdevelopers.com/author-rashmi-bansal-biography-books-marriage/
महिलाओं के अधिकार
महिलाओं के अधिकार, वह अधिकार है जो प्रत्येक महिला या बालिका का विश्वव्यापी समाजों में पहचाना हुआ जन्मसिद्ध अधिकार या हक है। १९वीं सदी में महिला हक संग्राम और २०वीं सदी में फेमिनिस्ट आंदोलन का यह आधार रहा है। कई देशों में यह हक कानूनी तौर पर, अंदरूनी समाज द्वारा या लोगों के व्यवहार में लागू होता है तो कई देशों में यह प्रचलित नहीं है। कई देशों में व्यापक तौर पर मानवाधिकार का दावा निहित इतिहासिक और परम्परागत झुकाव के नाम पर महिलाओं और बालिकाओ का हक पुरुषों और बालकों के पक्ष में दे दिया जाता है।  महिलाओं के अधिकार के विषय मे कुछ हक अखंडता और स्वायत्तता शारीरिक करने की आजादी, यौन हिंसा से मुक्ति; मत देने की आजादी; सार्वजनिक पद धारण करने की आजादी; कानूनी कारोबार में प्रवेश करने की आजादी;पारिवारिक कानून में बराबर हक; काम करने की आजादी और समान वेतन की प्राप्ति; प्रजनन अधिकारों की स्वतंत्रता; शिक्षा प्राप्ति का अधिकार।
प्राचीन काल में महिलाओं की स्थिति व्यवहारिक जीवन में पुरुषों की तुलना में श्रॅष्ठ रही ही हैं शास्त्रों में उनका दर्जा भी उच्च रहा। सन् 700 के बाद भारत मे महिलाओं की स्थिति मुस्लिम आततायियो के कारण दिन प्रतिदिन दयनीय होती गई। नाइजेरिया अका संस्कृति में महिला अपने बल पर शिकार करती थी। ईजिप्त मे क्लियोपेतरा जैसी प्रसिद्ध महिला शासक एक और उदाहरण के रूप में प्रस्तुत की जाती हैं।
शाही चीन में, "तीन ओबिदियेन्शेस्" के अनुसार बेटियों को अपने बाप-दादा की आज्ञा का पाल, पत्नियों को अपने पति और विधवाओं को अपने बेटों की आज्ञा का पालन करने के लिए प्रोत्साहित किया जाता था। फूट बाईंदिंग रिवाज के कराण चीन मे महिलाओं की स्थिति दयनीय रही। १९१२ में चीनी सरकार ने इस रिवाज की समाप्ति की। १९५० में नई विवाह के कानून की मदद से विवाह की कानूनी उम्र पुरुषों के लिए २० और महिलाओं के लिए १८ घोषित की गई।
राजनीतिक और समान अधिकार में कमी होने के बावजूद यूनानी महिलाओं को काफी आजादी प्राप्त थी। आरकाइक एज के पश्चात महिलाओं की स्थिति बद से बदतर होती चली गई। लिंग अलगाव जैसे कानून को उत्पन्न किया गया। अरिस्तोतल जैसे दार्शनिक ने दास के साथ महिलाओं की तुलना की निंदा की परंतु वह पत्नियों को बाजार से खरीदकर लाने की वस्तु समझता था। यौन समतावाद को मजबूत दार्शनिक आधार पर प्राचीन ग्रीस में जगह दी गई थी।
मिसावो ओकावा
मिसावो ओकावा का जन्म ५ मार्च १८९८ ओसाका, जापान मे हुआ था और इनका निधन १ अप्रैल २०१५ मे हुआ। यह पुरा ११७ साल और २७ दिन तक जिवित रही। इनको दुनिया सबसे पुराना में जीवित महीला व्यक्ति के नाम से जाना जाता है। इनके पती का नाम युकिओ था इनका जीवनकाल १९१९ से १९३१ तक ही था। इनके बच्चे 3 (2 जीवित) और रिश्तेदारों मे 4 पोते है।
ओकावा का नाम जापानी व्यक्ति के सबसे सबसे पुराने नाम से सत्यापित है, ये सबसे पुरानी महीला व्यक्ति एशिया में पैदा हुइ थी और पांचवें सबसे पुराने सत्यापित महीला व्यक्ति कभी दर्जा भी प्राप्त की है। ओकावा जब ११५ साल ३० दिन की हुई थी तभी इनका नाम दुनिया की सबसे अधिक उम्र की महीला व्यक्ति के नाम से सत्यापित हो चुका था और ११७ साल की उम्र मे और पांचवें सत्यापित व्यक्ति तक पहुंच गयी और ११७ तक दसवें सत्यापित महिला व्यक्ति के नाम से सत्यापित थी।
ओकावा का जन्म ५ मार्च १८९८ के तेनमा जिले के ओसाका में हुआ था यह एक ड्रेपर की चौथी पैदा हुई थी। १९९७ से, वह ओसाका में एक नर्सिंग होम में रहते थे। उन्होंने १९९१ में शादी की थी और युकिओ ओकावा तीन बच्चों (दो बेटे और एक बेटी), जिनमें से उसके बेटे हिरोशी और बेटी शीजूयो उसकी बेटी थी। उसका पति ३६. उम्र मे वह चार पोते और छह महान पोते का पिता बना था पर २० जून १९३१ को मृत्यु हो गई। जब वह एक व्हीलचेयर का उपयोग शुरू किया जब तक वह ११० था, वह चलने में सक्षम था रोकें गिर जाता था। हालांकि वह खुद उसे व्हीलचेयर का उपयोग करने में वृद्धि कर सकता है।
ओसाका, जापान में उसे नर्सिंग होम निवास में उसका ०६:५८ मे निधन हो गया। ११५ वर्षीय जापानी महिला कोतो उकबो की मौत हुई थी। उसके के बाद से दुनिया के सबसे पुराने जीवित औरत यही थी जनवरी २०१३ से २७ फरवरी २०१३ को, कुछ ही दिनों में उसे ११५ वें जन्मदिन से पहले, वह आधिकारिक तौर पर गिनीज वर्ल्ड द्वारा मान्यता दी गई थी दुनिया में सबसे पुराना जीवित महिला के रूप में रिकॉर्ड्स और ओसाका में उसे नर्सिंग होम में एक प्रमाण पत्र के साथ प्रस्तुत किया गया था।
ओकावा कही कि सुशी और नींद कारण थे कि वह क्यों इतने लंबे समय तक रहते थे।उसकी ११७ वें जन्मदिन पर उन्होंने कहा कि उसके जीवन छोटा लग रहा था। जब उसकी लंबी उम्र का राज के बारे में पूछा, उसने कहा, मजाक, "मैं भी इस बारे में आश्चर्य है।"
श्रीमती ओकावा तीन बड़े भोजन एक दिन खाती है और यकीन है कि वह आठ घंटे एक रात सोती है बनाता है,' तोमोहिरो ओकाडा, कोरीयन सेवानिवृत्ति घर जहां वह जीवन के सिर, हाल ही में पता चला।" उन्होंने कहा: 'वह जोर देकर कहते हैं कि उसके पसंदीदा भोजन सुशी, विशेष रूप से सिरका-उबले हुए चावल पर प्रकार की समुद्री मछली है, और वह इसे कम से कम एक बार हर महीने है। ' "नर्सिंग होम में कर्मचारियों के अनुसार, वह हाल के महीनों में धीमा है और परेशानी की सुनवाई हो रही है, लेकिन अन्यथा स्वास्थ्य अच्छा है।"
भारतिय महिला व्यवसायी
यह एक प्रसिध भरतिय महिल व्यवसयी की सूची है
महान भारतीय उद्यामी महिलाएँ
वे दिन बीत गये हैं जब महिलाएँ केवल घर की र्रसोई में पयी जाती थीं। आजकल महिलाएँ केवल पुरुषों से कंधे से कंधा मिलाकर ही नहीं छलती हैं बल्की कैइ क्षेत्रों में उनसे अच्छा प्रदर्शन भी कररही हैं। चाहे व्यापार हो, सेना या फैशन डिज़ाइनिंग हो, प्रत्येक और लगभग हर क्षेत्र में प्रतिभाशाली महिलाओं को हम अब पा सकते हैं। वे एक भारतीय-अम्रीकी डिज़ाइनर और उद्यामी हैं, जिनका जन्म २७ फरवरी, १९६५ में, नैइ दिल्ली में हुआ
शैक्षिक सॉफ्टवेयर
शैक्षिक सॉफ्टवेयर एक प्रकार का कम्प्यूटर सॉफ्टवेयर होता है जिसका उपयोग लोगों को पढ़ाने के लिए और स्वयं उससे शिक्षा प्राप्त करने के लिए किया जाता है। इसका विकास 20वीं सदी में देखने को मिलता है। विज्ञान के विकास के साथ इसका भी विकास एक सतत् प्रक्रिया का परिणाम है।
इसका उपयोग शिक्षा में 1940 के बाद आया, जब अमेरिकी शोधकर्ताओं ने एक कम्प्युटर का निर्माण किया जिसके द्वारा यह जानकारी को रखा जा सकता है। शैक्षिक सॉफ्टवेयर का उपयोग सीधे सीधे हार्डवेयर के द्वारा किया जाता था, जो मुख्यतः मुख्यफ़लक कम्प्युटर होता था। वर्ष 1972 के बाद इसमें कई विशेषता जुड़ चुकी थी और यह घरेलू कम्प्युटर के रूप में भी मिलने लगा। इस विशेषताओं में छवि, ध्वनि और गैर-कुंजीपटल के जानकारी डालने वाले साधन भी शामिल है।
घरेलू या निजी कम्प्युटर के बाजार में और लोगों के घर में आने से वर्ष 1975 तक इसमें कई सामान्य और कोई विशेष कार्य के लिए बने शैक्षिक सॉफ्टवेयर आने लगे। वर्ष 1975 से पहले लोग विवि या सरकारी कार्यालयों में निर्भर करते थे, जो एक ही कम्प्युटर से जुड़े होते थे। यह कम्प्युटर उस समय के अनुसार लगभग ₹50,000 रुपये में मिलते थे।
शैक्षिक सॉफ्टवेयर का सबसे अधिक विकास 1990 के मध्य में हुआ था। इसमें छवि और आवाज का उपयोग शिक्षा कार्यक्रमों में बहुत बढ़ गया था। "सीडी-रोम्स" जानकारी को भेजने का एक बहुत आसान तरीका बन गया था। इसमें कई अनुप्रयोग होते थे। इसके अलावा इसमें इंटरनेट की सुविधा भी 1990 के मध्य में मिलने लगा था। वर्तमान में लगभग सभी शिक्षा संस्थान कम्प्युटर और इंटरनेट का उपयोग शिक्षा प्रदान करने में करते हैं।
इस तरह के सॉफ्टवेयर का निर्माण मुख्यतः शिक्षक या सिखाने वालों के लिए किया जाता है। इसके द्वारा वे विद्यार्थियों को कम्प्यूटर के उपयोग से आसानी से कुछ भी सीखा सकते हैं। इसके अलावा किसी के अर्थ और उपयोग को और भी अच्छी तरह से विस्तार करके भी इसके द्वारा समझाया जा सकता है। इसका उपयोग कम्प्यूटर आधारित पाठ्यक्रम द्वारा पढ़ाए जाने वाले शिक्षा संस्थानों में किया जाता है।
विद्यालय में किसी कक्षा विशेष के लिए भी इस तरह के सॉफ्टवेयर का निर्माण किया जाता है। इसके द्वारा एक बड़े पर्दे में कम्प्युटर द्वारा संचालित कर जानकारी दिखाया जाता है।
करेन पहाड़ियाँ
करेन पहाड़ियाँ (Karen Hills) या कयाह-करेन पहाड़ियाँ (Kayah-Karen Mountains) पूर्वी बर्मा की एक पर्वतमाला है। यह शान राज्य के दक्षिण-पश्चिमी कोने से आरम्भ होती हैं और कयाह राज्य में दाख़िल होती हैं, जो लगभग पूरा-का-पूरा ही एक पहाड़ी राज्य है (प्रान्तीय राजधानी क्षेत्र को छोड़कर)। यहाँ से आगे पर्वतमाला का दक्षिणी छोर कयिन राज्य में भी जाता है। भौगोलिक दृष्टि से करेन पहाड़ियाँ शान पहाड़ियों का दक्षिण-पश्चिमी विस्तार भी समझा जा सकता है।
लुशाई पहाड़ियाँ
लुशाई पहाड़ियाँ, जो मिज़ो पहाड़ियाँ भी कहलाती हैं, भारत के मिज़ोरम व त्रिपुरा राज्यों में स्थित एक पर्वतमाला है, जो पटकाई पहाड़ियों की एक उपशृंखला है। २,१५७ मीटर (७,०७७ फ़ुट) ऊँचा फौंगपुई पर्वत, जिसे नीला पर्वत भी कहते हैं, इस श्रेणी का सबसे ऊँचा पहाड़ है।
फौंगपुई
फौंगपुई (Phawngpui), जिसे नीला पर्वत भी कहते हैं, पूर्वोत्तर भारत की लुशाई पर्वतमाला का और मिज़ोरम राज्य का सबसे ऊँचा पर्वत है। यह २,१५७ मीटर ऊँचा है और दक्षिणपूर्वी मिज़ोरम में बर्मा की सरहद के पास स्थित है। यह पूरा क्षेत्र फौंगपुई राष्ट्रीय उद्यान के अंतर्गत एक संरक्षित क्षेत्र है। फौंगपुई मिज़ोरम के लॉन्गतलाई ज़िले में स्थित है।
पर्वत के ऊपर लगभग २ किमी की समतल धरती है।
फौंगपुई एक पवित्र पर्वत माना जाता है। इसका नाम लई भाषा से लिया गया है, जिसमें 'फौंग' का मतलब 'घासभूमि' या 'मर्ग' होता है और 'पुई' का अर्थ 'महान' है। किसी ज़माने में फौंगपुई के पूरे क्षेत्र पर घास से भरे मर्ग फैले हुए थे, जिस कारण यह नाम पड़ा। मान्यता थी कि पर्वत पर 'संगऊ' नामक देवता-राजा का वास है, जिस कारणवश पहाड़ के चरणों में स्थित एक बस्ती का नाम संगऊ पड़ गया। संगऊ राजा के पुत्र का विवाह 'चेरियन' नामक राजपरिवार की राजकुमारी से हुआ और उसके साथ यहाँ एक हूलोक गिब्बन का जोड़ा और एक चीड़ का वृक्ष लाया गया। वर्तमान काल में पहाड़ के ऊपर जाने वाले रास्ते का प्रमुख प्रवेशस्थान 'फ़रपक' कहलाता है, जिसका अर्थ 'केवल चीड़' है।
हाखा चिन भाषा
हाखा चिन (Hakha Chin), जिसे लई (Lai), बौन्गशे (Baungshe) और पावी (Pawi) भी कहते हैं। इसके मातृभाषी अधिकतर भारत के मिज़ोरम राज्य में और बर्मा के चिन राज्य में रहते हैं। लई बोलने वाले कम संख्या में बंग्लादेश के कुछ सीमावर्ती क्षेत्रों में भी मिलते हैं। वैसे तो बर्मा के चिन राज्य में औपचारिक रूप से कोई राजभाषा नहीं है लेकिन अधिकतर लोग वहाँ आपस में लई ही बोलते हैं और प्रान्तीय राजधानी हाखा में भी लई ही बोली जाती है। यह काफ़ी हद तक मिज़ो भाषा से भी सम्बन्धित है।
कुकी भाषाएँ
कुकी भाषाएँ (Kukish languages) या कुकी-चिन भाषाएँ (Kuki-Chin languages) पूर्वोत्तरी भारत, पश्चिमी बर्मा और पूर्वी बंग्लादेश में बोली जाने वाली लगभग ५० तिब्बती-बर्मी भाषाओं का समूह है। इसमें मिज़ो भाषा व हाखा चिन भाषा शामिल हैं।
मिज़ो लोग
मिज़ो पूर्वोत्तरी भारत, पश्चिमी बर्मा व पूर्वी बांग्लादेश में जड़े रखने वाला एक जातीय समूह है। वे मिज़ो भाषा और कुकी भाषा-परिवार की कुछ अन्य भाषाओं के मातृभाषी हैं। वर्तमानकाल में मिज़ो समुदाय पूर्ण भारत के लगभग सभी मुख्य नगरों में पाये जाते हैं। अधिकांश मिज़ो ईसाई मत के अनुयायी हैं हालांकि उनकी कुछ परम्परागत आस्थाएँ भी हैं। मिज़ो लोगों का साक्षरता दर ९१% है, जो भारत के सभी समुदायों में सबसे ऊँची श्रेणी पर है।
"मिज़ो" शब्द मिज़ो भाषा के दो शब्दों को मिलाकर बना है। "मिज़ो" में "मि" का अर्थ "व्यक्ति" या "लोग" है। "ज़ो" शब्द को लेकर विवाद है। कुछ के अनुसार इसका मतलब "ऊची भूमि" है - यदि यह सही है तो "मिज़ो" का अर्थ "पहाड़ के लोग" है। इतिहासकार लालथंगलिआना द्वारा प्रस्तुत एक अन्य मत के अनुसार "ज़ो" का मतलब "ठंडा प्रदेश" है - यानि "मिज़ो" का अर्थ "ठंडी जगह वाले लोग" हो सकता है।
मिज़ो समुदाय की कई परम्परागत शाखाएँ मानी जाती हैं जिनमें लुशाई, मारा, लई, म्हार, पावी और गंग्ते शामिल हैं।
सूरा फ़ातिहा
ये सूर: क़ुर्आन की सर्वप्रथम सूर: है।ये मक्का मे अवतरित हुई थी। इसे क़ुर्आन की कुंजी भी कहा जाता है। इसके अनेक नाम हैं किन्तु फ़ातिहा प्रसिद्ध नाम है। इस में अल्लाह की विशेषताओ पर अनुकाश दिया गया है।
म्हार भाषा
म्हार भाषा (जो भाषा के नाम का सही उच्चारण है) या ह्मार भाषा (Hmar language) तिब्बती-बर्मी भाषा-परिवार की कुकी भाषा शाखा की मिज़ो उपशाखा की एक भाषा है। इसे बोलने वाले भी ह्मार लोग कहलाते हैं। ह्मार पूर्वोत्तरी भारत में मिज़ोरम, मणिपुर, त्रिपुरा, असम व मेघालय में बिखरे समुदायों में बसे हुए हैं, लेकिन इतने विशाल भूक्षेत्र में फैले होने के बावजूद इनकी ह्मार उपभाषाएँ आपस में बख़ूबी बोली-समझी जा सकती हैं। कुछ हद तक यह अन्य कुकी भाषाओं को बोलने वालों के साथ भी समझी जा सकती है। बांग्लादेश के चटगाँव पहाड़ी क्षेत्र में भी कुछ ह्मार बोलने वाले रहते हैं।
ओल्ड टाउन, एडिनबर्ग
एडिनबर्ग का ओल्ड टिउन(; पुराना शहर) प्रचलित तौर पर एडिनबर्ग के सबसे पुरातन क्षेत्र को कहा जाता है। इस मध्यकालीन शहर ने आज भी अपनी प्राथमिक मध्यकालीन आभा व नक़शे को बर्करार रखा है। यहां कई मध्यकालीन एवं रीफ़ाॅरमेशन-कालीन(धर्मसुधार कालीन) इमारतों को बेहद अच्छी हालत में संरक्षि देखा जा सकता है। इसका एक सिरा ऊंचाई पर स्थित, मध्यकालीन एडिनबर्ग कासल पर बंद होता है, जहां से शहर की मुख्य धमनी, "राॅयल माइल"(शाही सड़क) नीचे उतरती है। इस मुख्य सड़क से कई छोटी सड़कें, जिन्हें व़िंड(wynd) या क्लोज़ेज़्(closes) कहा जाता है, सड़क के दोनो पक्षों से चट्टानी दीवारों के बराबर निकलती हैं। इसमें कई बड़े चौराहें स्थित हैं जो बज़ारों के स्थानों को चिह्नित करते हैं, या महत्वपूर्ण भवन इन चौराहों के सामने स्थित देखे जा सकते हैं जैसे की: सेऽन्ट ग्लीऽस् कैथेड्रल और विधी न्यायालयें। यहां स्थित महत्वपूर्ण भवनों में स्काॅटलैंड का शाही संग्रहालय, सर्जन्स्एज़ हाॅल और मैकईवन हाॅल भी शामिल हैं। रास्तों का अभिन्यास किसी ठेठ मध्यकालीन उत्तरी युरोपीय शहर का है, जहाँ शहर का मुख्य दुर्ग(कासल) किसी पहाड़ी या चट्टान के ऊपर हुआ करता था और उसपर से मुख्य सड़क(राॅयल माइल) नीचे आती थी, जिसके किनारे पूरा शहर बसा होता था। पहाड़ी पर बसे इस शहर में उपलब्ध सीमित जगह के बावजूद इसकी बड़ी आबादी कुछ सबसे पुरानी, ऊंची महुमंजिला रिहाइशी इमारतों में रहती थी। ऐसी आवासीय भवनें, जिन्हें "काउंट्री"("country") कहा जाता था, 16वीं सदी से यहां काफी आम हो गई थीं। ऐसी एनेकों इमारतें अभी भी यहाँ संरक्षित, देखी जा सकती हैं। यह आम तौर पर दस या ग्यारह मंजिला हुआ करती थीं, परन्तु एक ऐसी भी है जोकी चौदह मंजिला है। इनके अलावा, "ओल्ड टाउन" की एक विशेश वस्तु हैं, गलियों और सड़कों के ऊपर बने अनेक मेहराब, जिनमें कभी लोग रहा करते थें। औद्योगिक क्रांति के दौरान यहां मुख्यरूप से आइरिश अप्रवासी बसा करते थे। यहां कई तहख़ाने भी अभी तक संरक्षित हें, जिन्हें आज भी एडिनबर्ग का भूमिगत शहर बुलाया जा सकता है। न्यू टाउन के साथ एडिनबर्ग का यह क्षेत्र युनेस्को के विष्व धरोहर स्थलों की सूची में शामिल है।
न्यू टाउन, एडिनबर्ग
एडिनबर्ग के न्यू टाउन को 18 वीं सदी में ओल्ड टाउन में बढ़ती जनसंख्या के समाधान के तौर पर बनाया गया था। बढ़ती जनसंख्या के कारण शहर में आवास की असुविधाएं बढ़ गई थीं। इस नए शहर के नक़्शे को तईयार करने के लिए सन 1766 में, एक वास्तुप्रतियोगिता का आयोजन किया गया, जिसे जेम्स क्रैग नामक एक 22 साल के वास्तुकार ने जीता था। इसे पूरे शहर को 1767 से 1850 के बीच के चरणों में बनाया गया था। हालांकी प्राथमिक चरण को जेम्स क्रैग नहीं बनवाया था परंतु इस शहर के, बाद के चरणों को बनाने में अन्य कई प्रमुख स्कॉट वास्तुकारों ने अपना योगदान दिया है। इस शहर के नक्शे एवं इमारतों को नव-शास्त्रीय(नियो-क्लासिकल) व ज्याॅर्जियन वास्तुशैली में बनाया गया था जिन्हें आज भी अच्छी तरह संरक्षित देखा जा सकता हैं। इसे अक्सर विश्व में ज्याॅर्जियन शैली में नगर निर्माण के सबसे बढिया नमूने के रूप में देखा जाता है। योजना अनुसार इस शहर मैं सड़कों का अभिन्यास, ग्रेड के आकार का था, जिनहे सड़को और गलियों के योग से, इस तरह तैयार किया गया था कि वे शहर के रिहाइशी इलाके को कई वर्गाकार टुकड़ों में बाटेंगे। इस परियोजना के अनुसार शहर की मुख्य सड़क जॉर्ज स्ट्रीट थी जोकि ढलान के बराबर, पूर्व ओर से पश्चिम की ओर जाती थी इस के समानांतर प्रिंसेस स्ट्रीट और क्वीन स्ट्रीट को निर्मित किया गया था इन मुख्य लंबी सड़कों को कई छोटी समकोणीया सड़कों से जोड़ा गया था। जो मिल कर एक ग्रेड रूपीस समझना निर्मित करते हैं। इस के बनने के बाद से ही प्रिंसेस स्ट्रीट एडिनबर्ग का मुख्य बाजार व खरीदारी साड़क बन गया, जो वह आज भी है। पूर्वी और पश्चिमी छोर पर सेंट ऐन्ड्र्यूज़ स्क्वैर("Saint Andrews Square"; संत ऐन्ड्रू चौक) और शार्लाॅट स्क्वैर("Charlotte Square"; शार्लौट चौक) स्थित है। शार्लाॅट स्क्वैर को रॉबर्ट ऐडम ने बनाया था और इसे अक्सर ज्याॅर्जियन शैली मैं चौक निर्माण के सबसे बेहतरीन नमूने के रूप में देखा जाता है। ब्यूट हाउस स्कॉटलैंड के प्रथम मंत्री का आधिकारिक निवास इसी के उत्तर में स्थित है।
ओल्ड टाउन और न्यू टाउन के बीच, किसी समय, नाॅर लाॅच नामक एक झील हुआ करती थी, जिसे मूल रूप से शहर की सुरक्षा के लिए निर्मित किया गया था परंतु बाद में उसे नागरिकों द्वारा अपशिष्ट विक्रय के लिए भी उपयोग किया जाने लगा। 1820 के समय, यह झील सूख गई। कुछ परियोजनाओं एवं दस्तावेजों के अनुसार यहां पर, उसके स्थान सौनदर्य-निखार के लिये, एक नहर बनाने की योजना भी प्रस्तावित की गई थी। परंतु किसी वजह से ऐसा नहीं किया गया, और इसके बजाए प्रिंसेस स्ट्रीट गार्डन को बनाया गया। न्यू टाउन के निर्माण के लिए खनन से प्राप्त की गई अतिरिक्त मिट्टी को झील के गड्ढे में ही डाल दिया गया, जो की सूख कर दल-दल बन चुकी थी, इस अतिरिक्त मिट्टी से बने टीले को आजकल द माउंड के नाम से जाना जाता है। मध्य 19वीं सदी में स्कॉटलैंड की राष्ट्रीय प्रदर्शनी और राॅयल स्कॉटिश अकैडमी बिल्डिंग को द माउंड पर निर्मित किया गया और वेवर्ली स्टेशन को भी बनाया गया। न्यू टाउन की परियोजना इतनी सफल रही थी की इसका कई बार विस्तार भी किया गया। हालांकि, आगे के निर्माण कार्यों में प्राथमिक दृढ़ ग्रेड रचना को थोड़ा ढीला छोड़ दिया गया और पूरी तरह अनुरक्षित नहीं रखा गया था। आज इस शहरी निर्माण को जॉर्जियन शैली  में नगर निर्माण का सबसे बेहतरीन नमूना माना जाता है।
स्टर्लिंग
स्टर्लिंग,(; ; ) मध्य स्काॅटलैंड में स्थित एक एतिहासिक नगर है। २०११ की आधिकारिक जनगणना के अनुसार इसकी कुल जनसंख्या ९०,००० के करीब है। यह शहर स्टर्लिंग कासल और उसके मध्ययुगीन पुराने शहर के आसपास बसा है। यह स्टर्लिंग परिषद क्षेत्र का प्रशासनिक मुख्यालय एवं प्रमुख नगर है। पारम्परिक रूप से, यह स्टर्लिंगशायर काउण्टी का "काउण्टी टाउन" भी है। फ़ोर्थ नदी इसके पास से गुज़रती है, और यह उसके नदमुख से ३० मील, धारा-प्रतिकूल, स्थित है। यह स्काॅटलैंड के हाइलैंड्स् और लोऽलैंड्स् के बिलकुल सीमा पर स्थित है और इसे प्रायः ""हाइलैण्ड्स के द्वार"" एवं ""हाइलैंण्स और लोऽलैंण्डस को साथ जोड़े रखने वाली कड़ी"" के नाम से भी संबोधित किया जाता है।
फ़ोर्थ के किनारे बसे होने एवं ऐतिहासिक तौर पर, फ़ोर्थ पर स्थित निकटतम् लांघाव होने के कारण यह वाइकिंग एवं रोमन समेत अनेक आक्रमणकारियों का आकर्षण रहा है। इन कई आक्रमणों की कहानियों में से एक कहानी ""बीस्ट ऑफ़ स्टर्लिंग""(स्टर्लिंग का दानव) की है, जोकी एक भोड़िया था, जिसने हूंकार कर नगरवासियों को आ रहे वाइकिंग आक्रमणकारियों से सचेत कर दिया था।
हमेशा से ही यह शहर, स्काॅटिश राजसत्ता के प्रमुख गढों रहे इस शहर को ११३० में राजा डेविड (प्रथम) द्वारा एक शाही बर्ग के रूप में घोशित किया गया था, जिस पद को १९७५ में हटा लिया गया। २००२ में इसे "नगर का पद" दे दिया गया था, जो अब भी है। किसी समय यह स्काॅटलैंड की राजधानी एवं स्काॅटिश राजशाही का गढ़ हुआ करता था। आज भी स्टर्लिंग कासल में उस युग की ईमारतों, जिनमें "ग्रेट हाॅल" व "रेनेसा पैलस" शामिल हैं, को देखा जा सकता है। चर्च ऑफ़ होली रूड यहाँ स्थित है, जहाँ २९ जुलाई १५६७ को राजा जेम्स शष्ठम् का राज्याभिशेख किया गया था
नेग्रेस अंतरीप
नेग्रेस अंतरीप (Cape Negrais), जो पगोडा पोइंट (Pagoda Point) और मौतिन पोइंट (Mawtin Point) भी कहलाता है, बर्मा का एक अंतरीप है। यह इरावदी नदी के नदीमुख (डेल्टा) से पश्चिम में स्थित है। यह प्रीपेरिस द्वीप से उत्तर-उत्तरपूर्व में १३३ किमी की दूरी पर और भारत के अंडमान व निकोबार द्वीपसमूह के निकटतम छोर से १९३ किमी की दूरी पर है।